" Политико " : България плаща цената за неработещото здравеопазване България е с най - високата смъртност сред държавите в ЕС , а правителството взе твърде късно и твърде малко мерки срещу коронавируса , коментира авторитетното издание " Политико " . Ето някои акценти . България плаща цената за неработещата здравна система , която бе обезкръвена от дългогодишния отлив на медицински специалисти към чужбина , а сега е изправена на ръба на своите възможности , пише авторитетното сп . „ Политико " . Изданието съобщава , че по данни на Европейския център за превенция и контрол на заболяванията ( ECDC ) България в момента е с най - високия процент на смъртност в ЕС – 25 , 4 на 100 000 жители в рамките на 14 дни , а през последната седмица на ноември са били регистрирани над 20 000 нови инфекции с коронавирус . Всъщност смъртността за 14 - дневен период в България е дори най - високата в смета . По този показател България изпревари с почти 12 % Словения , която е на второ място в антикласацията . В статията на " Политико " е цитиран Петър Марков , епидемиолог и преподавател в London School of Hygiene and Tropical Medicine , който казва , че високата смъртност е индикатор за претовареността на здравната система и показва доколко качествени са грижите за пациентите в тежко състояние и дали има добра защита на рисковите групи . Прекалено малко мерки , твърде закъснели Чуждото изданието цитира мнения на експерти , според които , правителството е чакало твърде дълго с въвеждането на по - строги ограничителни мерки , независимо от бързо нарастващия брой на новите инфекции . По - строги мерки трябваше да бъдат взети отдавна , казва Петър Марков . " С оглед на високата смъртност в България те трябваше да бъдат въведени още преди няколко седмици " , коментира експертът . „ Борисов се страхуваше да въведе по - строги мерки , за да не влоши шансовете си за победа на изборите през идната пролет “ , казва политоложката Ружа Смилова . А " Политико " изказва недоумение от факта , че и сега са разрешени събирания на хора до 15 души , че остават отворени театрите и някои малки магазини , макар и да не продават стоки от първа необходимост .